74. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 317012/22882/3748 της 28 Ιαν./14 Φεβρ. 1963 (ΦΕΚ Β΄ 56) Περί καθορισμού συνθέσεως Επιτροπής Προμηθειών. Κατηργήθη καθ’ όσον αφορά την σύνθεσιν της Επιτροπής Προμηθειών δια της υπ’ αριθ. 168024/ 1964 ομοίας (κατωτ. αριθ. 77), ισχύουσα μόνον καθ’ ο μέρος δεν τροποποιείται δια ταύτης. Παρατίθενται αι μη τροποποιούμεναι διατάξεις. Έκαστον Τμήμα ευρίσκεται εν απαρτία όταν τα παρόντα μέλη είναι πλείονα των απόντων. ΙΙ.Τροποποιούντες τας υπ’ αριθ. 6424/55 και 30406/57 αποφάσεις καθορίζομεν τον κατά μήνα, επ’ αμοιβή, αριθμόν συνεδριάσεων του Β΄ Τμήματος της Επιτροπής Προμηθειών (τέως Β΄ και Γ΄ της Ε.Π.) εις 25. Οι Προϊστάμενοι των Τμημάτων και Γραφείων, των Β΄ και Γ΄ Δ/νσεων Κρατικών Αγορών, δικαιούνται αμοιβής, μη υπερβαινούσης τας 16 συνεδριάσεις μηνιαίως. Δια τας πέραν τούτων πραγματοποιηθησομένας συνεδριάσεις, ουδεμία αμοιβή θα καταβάλλεται. 